Channing Tatum

Channing Matthew Tatum (s. 26. huhtikuuta 1980 Cullman, Alabama, Yhdysvallat) on yhdysvaltalainen näyttelijä, tuottaja, tanssija ja entinen malli. Hän aloitti uransa stripparina, minkä jälkeen alkoi saada useita mallitöitä ja elokuvarooleja. 

 Nuoruus 
Channing Tatum syntyi Cullmanissa, Alabamassa. Hänen perheensä muutti Mississippiin Tatumin ollessa kuusivuotias, mutta hän kuitenkin vieraili Alabamassa vuosittain äitinsä perheen luona. Tatum kasvoi lähellä Mississippijokea.

Tatum harrasti nuorena paljon urheilua. Hän pelasi jalkapalloa, amerikkalaista jalkapalloa sekä harrasti yleisurheilua ja taistelulajeja. Tatum vietti suurimman osan teini-iästään Tampassa, Floridassa, jossa hän kävi Gaither High Schoolia ennen opiskeluaan Tampa Catholic High Schoolissa. Tatum valmistui vuonna 1998 ja hänet äänestettiin koulunsa urheilullisimmaksi. Myöhemmin Tatum sai jalkapallostipendin Glenville State Collegeen Glenvilleen, Virginiaan, mutta ei jaksanut keskittyä jalkapalloon. Tatum palasi kotiinsa ja alkoi työskennellä satunnaisissa työpaikoissa ennen muuttoaan Miamiin, jossa mallien etsijä löysi hänet.

 Ura 
 Varhaiset työt 
Tatum palkattiin tanssijaksi Ricky Martinin ”She Bangs” -musiikkivideolle koe-esiintymisen jälkeen Orlandossa, Floridassa; hänelle maksettiin työstä 400 dollaria. Tatum työskenteli mallina muun muassa Emporio Armanilla, Nauticalla, Dolce & Gabbanalla ja Abercrombie & Fitchillä. Pian hän kuitenkin muutti suuntauksensa televisiomainoksiin, mainostaen muun muassa Mountain Dew’ta ja Pepsiä. Tatum työskenteli myös silloin tällöin mallina mainosten ohella esiintyen muun muassa Vogue-lehdessä. Lokakuussa 2001 Tatum äänestettiin listalle ”50 kaikkein kauneinta kasvoa”.

Tatum on sanonut malliuran auttaneen häntä elämässään: ”Se on tehnyt minun ja perheeni elämän paljon helpommaksi, koska en ole ikinä tiennyt mitä haluan tehdä ja nyt heidän ei tarvitse enää huolehtia siitä. Olen voinut tutkia elämää ja olen saanut tietää, että rakastan taidetta, kirjoittamista, näyttelemistä ja kaikkea mitä tajuan. Ja minulle on annettu mahdollisuus lähteä pois ja nähdä maailmaa ja nähdä kaikkea. Kaikki eivät saa sitä mahdollisuutta”.

 Näyttelijänä 
Vuonna 2004 Tatum aloitti näyttelijän uransa esiintyen yhdessä C.S.I. Miamin jaksossa. Hänen ensimmäinen elokuvaroolinsa oli elokuvassa Pelimies Carter, jossa hän näytteli Jason Lyleä, nokkelaa koripalloilijaa. Hänen vastanäyttelijänsä oli Samuel L. Jackson. Samana vuonna Tatum sai roolin motocross-elokuvassa Supercross ja elokuvassa Havoc. Vaikka Tatum on sanonut rakastavansa työtään mallina, hän otti taukoa mallimaailmasta keskittyäkseen näyttelemiseen.

Tatumin piti näytellä Gambiittia elokuvassa X-Men: Viimeinen kohtaaminen, mutta hahmo poistettiin kokonaan elokuvasta eikä hän saanutkaan roolia. Elokuvan tuottaja, Lauren Shuler Donner, kuitenkin kysyi Tatumia toiseen tuottamaansa elokuvaan ja niin hänet palkattiin komediaan She’s the Man, jossa hän näyttelee Duke Orsinoa.

Samana vuonna Tatum pääsi suuremman yleisön tietoisuuteen tanssiaiheisessa romanttisessa elokuvassa Step Up, jossa hän näytteli hiphop-tanssijaa vastanäyttelijänään Jenna Dewan. Myöhemmin samana vuonna Tatum näytteli elokuvassa Queens – kovat korttelit yhdessä Robert Downey Jr:n ja Shia LaBeoufin kanssa.

Vuonna 2008 Tatum näytteli Kimberly Peircen elokuvassa Stop-Loss, joka kertoo sotilaista, jotka ovat palaamassa kotiin Irakin sodasta, ja Stuart Townsendin elokuvassa Battle in Seattle.

Tatum ja Dito Montiel, jotka työskentelivät yhdessä elokuvassa Queens – kovat korttelit näyttelivät yhdessä myös elokuvassa Fighting. Tatum näytteli elokuvassa Shawn MacArthuria. Vuonna 2015 Channing Tatum näytteli Magic Miken jatko-osassa Magic Mike XXL. Lisäksi Tatum tunnetaan rooleistaan muun muassa toimintakomediassa 21 Jump Street (2012) ja sen jatko-osassa 22 Jump Street (2014), psykologisessa trillerissä Side Effects (2013) ja toimintaelokuvassa White House Down (2013). 

 Yksityiselämä 
Vuonna 2005 Tatum tapasi Jenna Dewanin Step Upin kuvauksissa. Pari alkoi seurustella pian kuvausten loputtua ja kihlautui syyskuussa 2008 Mauilla, Havaijilla. Pari avioitui kesällä 2009 ja heidän esikoistyttärensä syntyi Lontoossa vuonna 2013. He ilmoittivat eroavansa huhtikuussa 2018.

Tatum kihlautui näyttelijä-malli Zoë Kravitzin kanssa lokakuussa 2023 seurusteltuaan sitä ennen kaksi vuotta. Lehtitietojen mukaan kihlaus purettiin syksyllä 2024.

 Filmografia 
Elokuvat Vuosi Suomenkielinen nimi Alkuperäinen nimi Rooli2005  Pelimies Carter  Coach Carter  Jason Lyle Havoc  Nick Supercross  Rowdy Sparks 2006 She’s the Man  Duke Orsino Step Up  Tyler Gage Queens – kovat korttelit  A Guide to Recognizing Your Saints  Antonio 2007 Battle in Seattle  Johnson 2008 Step Up 2 the Streets  Tyler Gage  Stop-Loss  Steve Shriver 2009 Fighting  Shawn MacArthur  Public Enemies  Pretty Boy Floyd G.I. Joe: The Rise of Cobra  Duke/Conrad Hauser 2010  Haikein terveisin  Dear John  John Tyree  2011  Paha paikka  The Dilemma  Zip Son of No One  Jonathan ”Milk” White  Kotka  The Eagle  Marcus Aquila 10 Years  Jake  Haywire  Aaron 2012 The Vow  Leo 21 Jump Street  Greg Jenko / Brad McQuaid Magic Mike  Michael ”Magic Mike” Lane 2013 Don Jon  Connor Verreaux (cameorooli) Side Effects  Martin Taylor  G.I. Joe: Kosto  G.I. Joe: Retaliation  Duke / Conrad Hauser This Is the End  itsenään (cameorooli)White House Down  John Cale 2014 Foxcatcher  Mark Schultz  Lego Elokuva  The Lego Movie  Teräsmies (äänirooli)22 Jump Street  Greg Jenko  Manolon lumoava matka  The Book of Life  Joaquin (äänirooli)2015  Nouseva Jupiter  Jupiter Ascending  Caine WiseMagic Mike XXL  Michael ”Magic Mike” LaneThe Hateful Eight  Jody2016 Hail, Caesar!  Burt Gurney2017  Kingsman: Kultainen kehä  Kingsman: The Golden Circle  Tequila 2018  Pikkujalka  Smallfoot  Migo (äänirooli) 2019  Lego Elokuva 2  The Lego Movie 2: The Second Part  Teräsmies (äänirooli) 2021 America: The Motion Picture  George Washington (äänirooli) 2022 The Lost City  Dash McMahon 2022 Bullet Train  Matkustaja, kreditoimaton cameo 2023 Magic Mike’s Last Dance  Michael ”Magic Mike” Lane  2023 Fly Me to the Moon  Cole Davis 2024 Deadpool & Wolverine  Remy LeBeau / Gambiitti 2026 Avengers: Doomsday

 Palkinnot ja ehdokkuudet 
 Vuosi Kategoria Palkinto Elokuva Tulos2006Independent Spirit AwardBest Supporting ActorQueens – kovat korttelitSundance Film FestivalSpecial Jury Prize, Jaettu Queensin näyttelijöiden kanssa2008Teen Choice -palkintoChoice Movie Actor: DramaStop-LossChoice Movie: Drama, Jaettu Step Up 2: The Streetsin näyttelijöiden kanssaStep Up 2: The StreetsChoice MySpacer2009Choice Movie Actor: DramaFighting2010MTV Movie AwardBest Male PerformanceHaikein terveisinBest Ass Kicking StarG.I. Joe: The Rise of CobraTeen Choice -palkintoChoice Movie Actor: Action AdventureChoice Movie Actor: DramaHaikein terveisinChoice Movie: Chemistry Amanda Seyfriedin kanssa2012 MTV Movie AwardsBest Male PerformanceThe Vow Best Kiss Rachel McAdamsin kanssaBest Fight Jonah Hillin kanssa21 Jump StreetBest Cast, Jaettu 21 Jump Streetin näyttelijöiden kanssa Teen Choice -palkintoChoice Movie Actor: DramaThe Vow Choice Movie Actor: Comedy21 Jump Street Choice Movie Chemistry Jonah Hillin kanssa 21 Jump Street Choice Movie Liplock Rachel McAdamsin kanssa The Vow Choice Movie Hissy Fit Jonah Hillin kanssa 21 Jump Street Choice Movie Actor: RomanceThe Vow People’s Choice AwardsFavorite Movie ActorMagic Mike, 21 Jump Street ja The VowFavorite Comedic Movie Actor21 Jump StreetFavorite Dramatic Movie ActorThe Vow ja Magic Mike 2013  MTV Movie Awards  Best Musical Moment  Magic Mike   2014  MTV Movie Awards  Best Hero  White House Down  

 Lähteet 

 Aiheesta muualla 

Channing Tatum's Official Site 
Channing Tatum's Official Fan Club 

Luokka:Yhdysvaltalaiset elokuvanäyttelijät
Luokka:Yhdysvaltalaiset ääninäyttelijät
Luokka:Yhdysvaltalaiset mallit
Luokka:Vuonna 1980 syntyneet
Luokka:Elävät henkilöt
Luokka:Seulonnan keskeiset artikkelit